Melodi Grand Prix 2007

Melodi Grand Prix 2007 var den 45. utgaven av Melodi Grand Prix, Norges nasjonale uttaking til Eurovision Song Contest. 18 sanger deltok i tre delfinaler og Siste sjanse. Av disse kom åtte til finalen 10. februar 2007 i Oslo Spektrum i Oslo. Vinnerlåten ble «Ven a bailar conmigo», framført av Guri Schanke og skrevet av Thomas G:son. Guri Schanke representerte Norge i Eurovision Song Contest 2007 i Helsingfors. Der ble hun nummer 18 i semifinalen og kvalifiserte seg ikke til finalen. Dette var første gang siden 2002 at Norge ikke deltok i en Eurovision-finale.

 Sendingene 
NRK fortsatte med turnékonseptet fra 2006, men flyttet delfinalene fra fredag til lørdag. Igjen var det tre delfinaler med seks låter i hver. De to beste fra hver delfinale gikk rett til finalen i Oslo Spektrum lørdag 10. februar, mens tredje- og fjerdeplassene fikk en ny mulighet i Siste sjanse. De to siste i hver delfinale var ute av konkurransen. I Siste sjanse gikk de to beste melodiene videre, slik at det til sammen ble åtte sanger i finalen.

Flere byer og tettsteder meldte seg på i konkurransen om å få en av delfinalene til seg. Til slutt ble Alta, Bodø og Stokke valgt til delfinalesteder. Alta og Bodø hadde også hatt delfinaler året før. Stian Barsnes-Simonsen og Synnøve Svabø var programledere for alle sendingene. Per Sundnes rapporterte fra artistenes green room underveis i sendingene. De tre delfinalene ble arrangert i Finnmarkshallen i Alta, Nordlandshallen i Bodø og Brunstad Conference Center i Stokke. Siste sjanse og finalen gikk av stabelen i Oslo Spektrum.

Totalt kom det inn 464 bidrag til NRKs åpne konkurranse, og NRK plukket ut 14 av dem til delfinalene. I tillegg inviterte NRK flere komponister til å levere inn spesialskrevne bidrag til konkurransen.

Flere kjente artister deltok i konkurransen dette året. Trine Rein var tilbake, i tillegg deltok dancegruppa Infinity, dansebandartisten Jenny Jenssen, soulartisten Torhild Sivertsen, den tidligere barnestjernen Jannicke Abrahamsen og skuespiller Guri Schanke som hadde blitt nummer to i TV 2s Skal vi danse året før.

Resultatet i alle delfinalene og Siste sjanse ble utelukkende avgjort av seernes stemmer. I finalen stemte seerne fram fire låter til gullfinalen. Resultatet i gullfinalen ble avgjort av tre fagjuryer i kombinasjon med seernes telefon- og SMS-stemmer. Til slutt vant Guri Schanke med låten «Ven a bailar conmigo», skrevet av svenske Thomas G:son. Dette var andre gang en svenske sto bak vinnerlåten i Melodi Grand Prix, første gang var i 2004.

 Finalen 

 Første runde 
Nr.TittelArtistKomponistTekstforfatterStatus 1  «Hooked on You»  Infinity  Birgitte Moe og Rune Minde   Ute  2  «Vil du ha svar»  Jenny Jenssen  Mats Larsson Åsa Karlsström og Yngvar Gregersen  Ute  3  «Maybe»  Trine Rein med Andreas Ljones  Niclas Molinder, Joachim Persson og Pelle Ankarberg   Ute 4  «Chicken Rodeo»  Dusty Cowshit  Morten Heiberg Gullfinale 5  «Love on the Dancefloor»  Torhild Sivertsen og The Funky Family  Taiwo Karlsen og Kehinde Karlsen   Ute 6  «Rocket Ride»  Jannicke Abrahamsen  Knut-Øyvind Hagen, Thomas G:son og Andreas Rickstrand Gullfinale 7  «Wannabe»  Crash!  Trond «Teeny» Holter   Gullfinale 8  «Ven a bailar conmigo»  Guri Schanke  Thomas G:son   Gullfinale

 Gullfinale 
Nr.TittelArtistKomponistTekstforfatterStemmerPlass 4  «Chicken Rodeo»  Dusty Cowshit  Morten Heiberg 69 0624 6  «Rocket Ride»  Jannicke Abrahamsen  Knut-Øyvind Hagen, Thomas G:son og Andreas Rickstrand 78 4332 7  «Wannabe»  Crash!  Trond «Teeny» Holter 70 203  3 8  «Ven a bailar conmigo»  Guri Schanke  Thomas G:son 108 541  1

 Avstemning i finalen 
De fire mest populære sangene i første runde gikk videre til gullfinalen. Det fulle resultatet fra første runde ble aldri offentliggjort, og gullfinalistene ble offentliggjort i tilfeldig rekkefølge. I gullfinalen ble resultatet avgjort av en blanding mellom fagjuryer og seernes telefonstemmer. De tre delfinalestedene hadde hver sin fagjury som ga 2 000, 4 000, 6 000 og 10 000 poeng til de fire gullfinalistene. Etter fagjuryene ble telefon- og SMS-stemmene presentert. Seernes stemmer ble delt inn i fem ulike geografiske regioner ut fra hvor i landet stemmene ble avgitt. Hver stemme telte ett poeng. Poengene for landsdelene under tilsvarer dermed antall mottatte telefon- og SMS-stemmer.
Nr.TittelAltaBodøStokkeØstlandetSør-NorgeNord-NorgeMidt-NorgeVest-NorgeTotalt4«Chicken Rodeo»2 00010 0002 00030 50811 7612 9234 4735 39769 0626«Rocket Ride»6 0002 0006 00032 90213 1793 8696 6047 87978 4337«Wannabe»10 0004 00010 00024 6848 6342 4784 4895 91870 2038«Ven a bailar conmigo»4 0006 0004 00050 86712 0216 22511 82913 599108 541

Delfinalene
Delfinale 1
Finnmarkshallen, Alta, lørdag 20. januar 2007
Nr.TittelArtistKomponist og tekstforfatterStaus 1 «Love on the Dancefloor»  Torhild Sivertsen og The Funky Family  Taiwo Karlsen og Kehinde Karlsen  Finale  2 «Goodbye to Yesterday»  Blue Moon Band  Kjetil Røsnes og Kirsti Johansen  Siste sjanse  3 «Perfect Sin»  Marika Lejon  Adam Alvermark  Ute  4 «Livets små stjerner»  Marianne Solberg  Kirsti Carr  Ute  5 «Are You Ready»  Stian Joneid  Kim Arne Hagen og Hans-Petter Moen  Siste sjanse  6 «Hooked on You»  Infinity  Birgitte Moe og Rune Minde  Finale 

 Delfinale 2 
Nordlandshallen, Bodø, lørdag 27. januar 2007

Nr.TittelArtistKomponist og tekstforfatterStatus 1 «Ven a bailar conmigo»  Guri Schanke  Thomas G:son  Finale  2 «Better Than This»  Hazen  Mikael Jensen, Eivind Skovdahl og Morten Hazen  Siste sjanse  3 «Under stjernene»  Malin Schavenius  Thomas Thörnholm, Dan Attlerud, Kurre Westling og Micke Løvdalen  Siste sjanse  4 «I Wanna Be With You»  Andreea  Maria Marcus  Ute  5 «Unbelievable»  Amelia  Svein Finneide, Jens Thoresen, EAR, Daniel Pandher, Ken Ingwersen, Tommy La Verdi og Halvor Holter  Ute  6 «Chicken Rodeo»  Dusty Cowshit  Morten Heiberg  Finale 

 Delfinale 3 
Brunstad Conference Center, Stokke, lørdag 3. februar 2007
Nr.TittelArtistKomponistTekstforfatterStatus 1 «Rocket Ride»  Jannicke Abrahamsen  Knut-Øyvind Hagen, Thomas G:son og Andreas Rickstrand  Siste sjanse  2 «Maybe»  Trine Rein med Andreas Ljones  Niclas Molinder, Joacim Persson og Pelle Ankarberg  Siste sjanse  3 «Creator»  Monica Hjelle  Jan Eggum Kaia Huuse Ute  4 «Wannabe»  Crash!  Trond «Teeny» Holter  Finale  5 «Here»  Christina Undhjem  Eirik Husabø  Cathrine Holsen  Ute  6 «Vil du ha svar»  Jenny Jenssen  Mats Larsson Åsa Karlsström og Yngvar Gregersen Finale 

Siste sjanse
Oslo Spektrum, Oslo, fredag 9. februar 2007
Nr.TittelArtistKomponistStatus 1 «Maybe»  Trine Rein med Andreas Ljones  Niclas Molinder, Joacim Persson og Pelle Ankarberg Finale 2 «Are You Ready»  Stian Joneid  Kim Arne Hagen og Hans-Petter Moen  Ute  3 «Under stjernene»  Malin Schavenius  Thomas Thörnholm, Dan Attlerud, Kurre Westling og Micke Løvdalen  Ute  4 «Better Than This»  Hazen  Mikael Jensen, Eivind Skovdahl og Morten Hazen  Ute  5 «Goodbye to Yesterday»  Blue Moon Band  Kjetil Røsnes og Kirsti Johansen  Ute  6 «Rocket Ride»  Jannicke Abrahamsen  Knut-Øyvind Hagen, Thomas G:son og Andreas Rickstrand Finale

 Hendelser 
Også dette året var det mange utenlandske låtskrivere blant de 464 innsendte bidragene. Hele 262 av bidragene kom fra svenske låtskrivere, mens kun 143 var norske. Den labre norske deltakelsen fikk blant annet Jan Eggum til å reagere, og han oppfordret norske låtskrivere om å komme på banen. Selv sto han og hans daværende artistkone, Kaia Huuse, bak bidraget «Creator».  

Etter den norske finalen ble «Ven a bailar conmigo» utgitt i Sverige, da framført av den svenske artisten Anna Book. I Norge ble ikke vinnerlåten noen stor salgssuksess, og den kom ikke inn på VG-lista. «Ven a bailar conmigo» klarte heller ikke å kvalifisere seg til finalen i Eurovision Song Contest i Helsingfors. Det norske bidraget fikk 48 poeng og ble nummer 18 av 28 i semifinalen. Det var bare de ti beste som gikk til finalen, og dette var første gang Norge ble stående utenfor en Eurovision-finale siden 2002.

Seertallene for årets sendinger lå langt under årene i forveien. Bare 986 000 seere så finalen, det laveste tallet som var målt til da. For de tre delfinalene og Siste sjanse var seertallene henholdsvis: 769 000, 748 000, 734 000 og 664 000. Dette var omtrent på samme nivå som delfinalene året før. 

 Se også 
 MGPjr 2007
 Eurovision Song Contest 2007

 Referanser 

 Eksterne lenker 


Kategori:Melodi Grand Prix
Kategori:Musikk i 2007